16/03/2016 | Administración LocalMunicipal
Bergondo
Secretaría
Expropiación forzosa. Anuncio de levantamento de acta previa á ocupación proxecto: Saneamento de Guísamo-San Paio (Sistema xeral de saneamento-Concello de Bergondo)

O Pleno do Concello de Bergondo, en sesión ordinaria do 29 de outubro de 2015, resolveuse aprobar inicialmente a modificación do Proxecto “Saneamento de Guísamo-San Paio (Sistema Xeral de Saneamento-Concello de Bergondo), incluíndo no mesmo o Anexo de expropiacións, de conformidade co disposto no artigo 94 do RDLex.781/86, de 18 de abril, e acordando tal expropiación, solicitar a Xunta de Galicia a urxente ocupación dos bens e dereitos obxecto do presente expediente e abrir o prazo de información pública. O expediente expúxose ao público, polo prazo de 15 días hábiles, mediante anuncio inserido no Boletín Oficial da Provincia nº 218 do 13.11.2015, no xornal El Ideal Gallego do 13.11.2015, no taboleiro de anuncios do Concello o 13.11.2015, así como procedeuse á notificación individual á interesada, sen que, no prazo outorgado para o efecto, se producira ningunha alegación. En sesión plenaria ordinaria do 17 de decembro de 2015, aprobouse definitivamente a modificación do proxecto e a relación de bens e dereitos afectados a efectos da súa expropiacion, declarando a necesidade de ocupación dos mesmos e solicitando á Xunta de Galicia a súa urxente ocupación. A Xunta de Galicia mediante Decreto 24/2016, do 25 de febreiro, publicado no Diario Oficial de Galicia nº 48 do 10 de marzo, declarou a urxente ocupación polo Concello de Bergondo dos bens e dereitos concretados no expediente administrativo instruido para o efecto e necesarios para a execución das obras do Proxecto “Saneamento de Guísamo-San Paio (Sistema Xeral de Saneamento-Concello de Bergondo). Na súa virtude, en cumprimento do disposto nos artigos 52 da vixente Lei de expropiación forzosa e 56 e seguintes do seu Regulamento, e no uso das facultades que lle confieren os artigos 4.1. d da Lei 7/1985, artigos 2 da Lei de expropiación forzosa e artigo 94 do RDLex.781/1986, resolveuse convocar á titular dos bens e dereitos afectados que figura na relación contida no ANEXO para que compareza no lugar, data e hora que se detallan a continuación, coa fin de proceder ao levantamento da acta previa para determinar os dereitos efectados, o valor de éstos e os prexuízos determinantes da rápida ocupación, sen prexuízo de trasladarse ao lugar da finca afectada, se se considera necesario. Ao devandito acto deberá acudir a titular afectada, persoalmente ou ben representada pola persoa debidamente autorizada para actuar no seu nome, achegando os documentos acreditativos da súa titularidade, DNI, NIF e o derradeiro recibo do Imposto sobre Bens Inmobles, podendo vir acompañada á sua costa, se o estima oportuno, dos seus peritos e notarios. Ademáis, en cumprimento do establecido no artigo 56.2 do Regulamento da Lei de expropiación forzosa, e ata o momento do levantamento da Acta Previa á ocupación correspondente, os interesados poderán formular por escrito, ante este Concello de Bergondo (Secretaría), as alegacións que estimen pertinentes co obxecto de corrixir posibles erros padecidos ao relacionar os bens afectados pola urxente ocupación. Bergondo, 14 de marzo de 2016 A alcaldesa Alejandra Pérez Máquez